CELEX: 22005D0024
Language: el
Date: 2005-02-08 00:00:00
Title: Απόφαση της Μεικτής Επιτροπής του ΕΟX αριθ. 24/2005, της 8ης Φεβρουαρίου 2005, για την τροποποίηση του κανονισμού λειτουργίας της Μικτής Επιτροπής του για τον ΕΟΧ

23.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/54
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   αριθ. 24/2005
   της 8ης Φεβρουαρίου 2005
   για την τροποποίηση του κανονισμού λειτουργίας της Μεικτής Επιτροπής του ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 92 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός λειτουργίας της Μικτής Επιτροπής του ΕΟΧ εγκρίθηκε με την απόφαση της Μικτής Επιτροπής του ΕΟΧ αριθ. 1/94 της 8ης Φεβρουαρίου 1994 (1).
            
         
               (2)
            
            
               Μετά την Πράξη περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και τις προσαρμογές των συνθηκών επί των οποίων βασίζεται η Ευρωπαϊκή Ένωση (2), τα κείμενα των πράξεων των Ευρωπαϊκών Κοινοτήτων που θα πρέπει να ενσωματωθούν στα παραρτήματα της συμφωνίας έχουν συνταχθεί στην φινλανδική και την σουηδική γλώσσα από την Ευρωπαϊκή Ένωση και οι αποφάσεις της Μικτής Επιτροπής του ΕΟΧ για την τροποποίηση των παραρτημάτων ή πρωτοκόλλων της συμφωνίας στην φινλανδική και την σουηδική γλώσσα έχουν δημοσιευθεί στο τμήμα για τον ΕΟΧ της Επίσημης Εφημερίδας της Ευρωπαϊκής Ένωσης.
            
         
               (3)
            
            
               Μετά τη θέση σε ισχύ της συνθήκης της Νίκαιας (3), η Επίσημη Εφημερίδα των Ευρωπαϊκών Κοινοτήτων είναι τώρα γνωστή ως Επίσημη Εφημερίδα της Ευρωπαϊκής Ένωσης.
            
         
               (4)
            
            
               Μετά τη συμφωνία για τη συμμετοχή της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας, της Σλοβακικής Δημοκρατίας και της Τσεχικής Δημοκρατίας στον Ευρωπαϊκό Οικονομικό Χώρο («Συμφωνία για τη διεύρυνση του ΕΟΧ») (4), η οποία υπεγράφη στις 14 Οκτωβρίου 2003 στο Λουξεμβούργο, ο κατάλογος γλωσσών της συμφωνίας πρέπει να προασαρμοστεί αναλόγως.
            
         
               (5)
            
            
               Δεδομένου ότι η συμφωνία για τη διεύρυνση του ΕΟΧ δεν έχει ακόμη τεθεί σε ισχύ, αλλά εφαρμόζεται σε προσωρινή βάση, η παρούσα απόφαση εφαρμόζεται επίσης προσωρινά, μέχρις ότου τεθεί σε ισχύ η συμφωνία για τη διεύρυνση του ΕΟΧ,
            
         ΑΠΟΦΑΣΙΖΕΙ:
   Άρθρο 1
   
               1.
            
            
               Το κείμενο του άρθρου 6 παράγραφος 2 αντικαθίσταται από το ακόλουθο:
            
         
      «Τα κείμενα των πράξεων των Ευρωπαϊκών Κοινοτήτων που πρέπει να ενσωματωθούν στα παραρτήματα της συμφωνίας, σύμφωνα με το άρθρο 102 παράγραφος 1, είναι εξίσου αυθεντικά στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα, όπως δημοσιεύονται στην Επίσημη Εφημερίδα της Ευρωπαϊκής Ένωσης. Τα κείμενα αυτά συντάσσονται στην ισλανδική και την νορβηγική γλώσσα και επικυρώνονται από την Μικτή Επιτροπή του ΕΟΧ μαζί με τις σχετικές αποφάσεις που αναφέρονται στην παράγραφο 1.»
   
   
               2.
            
            
               Το κείμενο του άρθρου 11 παράγραφος 1 αντικαθίσταται από το ακόλουθο:
            
         
      «Οι αποφάσεις της Μικτής Επιτροπής του ΕΟΧ για την τροποποίηση των παραρτημάτων ή πρωτοκόλλων της συμφωνίας δημοσιεύονται στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα στο τμήμα για τον ΕΟΧ της Επίσημης Εφημερίδας της Ευρωπαϊκής Ένωσης και στην ισλανδική και νορβηγική γλώσσα στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.»
   
   Άρθρο 2
   Η παρούσα απόφαση παράγει αποτελέσματα από την ημερομηνία έκδοσής της.
   Άρθρο 3
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Φεβρουαρίου 2005.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         Richard. WRIGHT
      
   
   
      (1)  ΕΕ L 85 της 30.3.1994, σ. 60.
   
      (2)  ΕΕ C 241 της 29.8.1994, σ. 21 όπως τροποποιήθηκε με την ΕΕ L 1, της 1.1.1995, σ. 1.
   
      (3)  ΕΕ C 80 της 10.3.2001, σ. 26.
   
      (4)  ΕΕ L 130 της 29.4.2004, σ. 3.